**AVUSTUSHAKEMUS 2022 – EERO ESKOLAN RAHASTO**

|  |  |  |  |
| --- | --- | --- | --- |
| 1. **Hakija** | 1.1 Organisaatio (yhdistys, järjestö, yhteisö): | 1.2 Y-tunnus (jos on): | |
| 1.3 Vastuuhenkilön nimi ja asema organisaatiossa: | | |
| 1.4 Organisaation postiosoite: | | |
| 1.5 Puhelinnumero: | | 1.6 Sähköposti: |
| 1.7 Pankkiyhteystiedot (IBAN-muodossa): | | |
| 1.8 Organisaation perustehtävä lyhyesti: | | |
| 1.9 Organisaation vuosibudjetti: | | |
| 1.10 Organisaation jäsenmäärä: | | |
| 1.11 Organisaation palkatun henkilöstön määrä: | | |
| 1. **Toiminta, johon avustusta haetaan vuodelle 2021** | 2.1 Avustettavan toiminnan nimi: | | |
| 2.2 Eero Eskolan rahastosta haettava avustussumma euroina (enintään 4.000 euroa / hakijaorganisaatio):  \_\_\_\_\_\_\_\_\_\_\_\_euroa | | |
| 2.3 Avustettavan toiminnan kokonaiskustannukset:  \_\_\_\_\_\_\_\_\_\_\_\_euroa | | |
| 2.4 Avustettavan toiminnan muu mahdollinen rahoitus:  \_\_\_\_\_\_\_\_\_\_\_\_euroa mikä, mistä?\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | |
| 2.5 Viimeisin Eero Eskolan rahastosta saatu avustus yhteensä:    Vuosi: \_\_\_\_\_\_\_\_\_\_\_\_ Summa: \_\_\_\_\_\_\_\_\_\_\_ euroa | | |
| 2.6 Lyhyt kuvaus avustettavasta toiminnasta: | | |
| 2.7 Avustettavan toiminnan kohderyhmä(t) perusteluineen: | | |
| 2.8 Avustettavan toiminnan määrälliset tavoitteet: | | |
| 2.9 Avustettavan toiminnan laadulliset tavoitteet: | | |
| 2.10 Avustettavan toiminnan toteuttajat ja tärkeimmät yhteistyökumppanit: | | |
| 2.11 Avustettavan toiminnan aikataulu: | | |
| 2.12 Avustettavan toiminnan riskit: | | |
| 2.13 Avustettavan toiminnan jatkuvuuden turvaaminen: | | |
| 1. **Vapaamuotoinen hakemus perusteluineen** | Vapaamuotoiset perustelut, miksi haettavaa toimintaa kannattaa tukea julkisin varoin Eero Eskolan rahastosta: | | |
| 1. **Erittely avustettavan toiminnan kuluista** | **Kululaji** | | **Summa €** |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
|  | |  |
| **Kulut yhteensä** | |  |
| 1. **Hakemuksen liitteet** | * 1. **Selvitys vuodelle 2021 myönnetyn Eskola-avustuksen käytöstä** (Toimitettava Hyvinkään kaupungille joko hakemuksen yhteydessä tai viimeistään 29.4.2022 mennessä. Vuoden 2022 avustuksen maksatuksen pakollinen edellytys, mikäli hakija on saanut avustusta vuodelle 2021.)   2. **Muut liitteet** (vapaaehtoinen) | | |
| 1. **Päiväys ja allekirjoitus** | \_\_\_\_ . \_\_\_\_ .2021 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (allekirjoitus ja nimenselvennys) | | |

**EERO ESKOLAN RAHASTON AVUSTUSHAKEMUSLOMAKKEEN TÄYTTÖOHJEET**

**Lomakkeen täyttöohjeet**

Kohta 2.1: Avustettavan toiminnan nimi selkeästi. Jos sama hakija hakee avustusta useampaan tarkoitukseen, jokaisesta tulee tehdä oma, erillinen hakemuksensa.

Kohta 2.2: Avustettavan toiminnan tai saman hakijaorganisaation useiden toimintojen yhteenlaskettu avustussumma ei saa ylittää 4.000 euroa.

Kohta 2.3: Avustettavan toiminnan kokonaiskulut, kun mukaan otetaan Eero Eskolan rahaston mahdollinen avustus, joka voi olla vain osa toiminnan kokonaisbudjettia.

Kohta 2.4: Avustettavan toiminnan muu rahoitus, kuten hakijan omarahoitus tai muualta saatu avustus.

Kohta 2.5: Hakijaorganisaation edellisenä vuonna saama Eero Eskolan rahaston kokonaisavustussumma euroina.

Kohta 2.6: Lyhyt ja selkeä kuvaus avustettavasta toiminnasta.

Kohta 2.7: Avustettavan toiminnan kohderyhmä tai kohderyhmät. Perustelut sille, miksi ko. kohderyhmiä tulisi tukea Eero Eskolan rahaston myöntämän avustuksen turvin.

Kohta 2.8: Arvio esimerkiksi siitä, miten paljon tilaisuuksiin, ryhmiin tai koulutuksiin on odotettavissa henkilöitä, miten monta tapahtumaa vuoden aikana järjestetään Eero Eskolan rahaston tuella tai miten paljon rahoitettu toiminta tuottaa taloudellista säästöä.

Kohta 2.9: Arvio esimerkiksi siitä, millä tavoin rahoitettu toiminta lisää ihmisten hyvinvointia tai tietotasoa.

Kohta 2.10: Kuvaus siitä, kuka ensisijaisesti toteuttaa rahoitettavaa toimintaa ja mitkä ovat tärkeimpiä yhteistyökumppaneita.

Kohta 2.11: Alustava aikataulusuunnitelma siitä, mitä tehdään missäkin vaiheessa vuotta.

Kohta 2.12: Arvio siitä, mitkä seikat saattavat aiheuttaa sen, ettei suunniteltu toiminta toteudukaan. Miten näitä riskejä mahdollisesti pyritään ennakoimaan ja minimoimaan?

Kohta 2.13: Kuvaus siitä, miten avustettavaa toimintaa voitaisiin toteuttaa jatkossa ilman ulkopuolista rahoitusta.

Kohta 3: Vapaamuotoiset ja uskottavat perustelut sille, miksi ko. toimintaa kannattaa tukea nimenomaan Eero Eskolan rahastosta.

Kohta 4: Alustava arvio siitä, miten ja mihin haettu avustussumma tullaan käyttämään.

Kohta 5.1 Selvitys edellisen vuoden Eskola-avustuksen käytöstä voidaan liittää lyhyine kuvauksineen ja vapaamuotoisine talousselvityksineen hakemukseen. Selvityksen voi toimittaa myös jälkikäteen vuoden 2021 alkupuoliskolla. Jos hakijaorganisaatio on saanut Eero Eskolan rahaston avustusta edellisenä vuonna, selvitys on toimitettava Hyvinkään kaupungille ennen uuden avustuksen maksamista.

Kohta 5.2: Hakemukseen voi liittää harkiten myös muita, hakemuksen kannalta relevanteiksi katsottuja liitteitä. Toimintakertomukset, esitteet yms. eivät kuitenkaan ole pakollisia.

**Hakemuksen palautus**

Eero Eskolan rahaston hakuaika on **13.9.2021 – 15.10.2021**. Avustushakemus toimitetaan mahdollisine liitteineen ja selvityksineen viimeistään perjantaina 15.10.2021 kello 15.00 mennessä Hyvinkään kaupungintalon infoon (Kankurinkatu 4-6) tai kirjeitse osoitteeseen

**Hyvinkään kaupunki**

**Kirjaamo**

**PL 86**

**05801 Hyvinkään kaupunki**

Kuoreen merkintä **”Eero Eskolan rahasto 2022”**.

Myöhässä saapuvia hakemuksia ei käsitellä.

**EERO ESKOLAN RAHASTON SÄÄNNÖT**

1. Rahaston nimi on Eero Eskolan rahasto.
2. Rahaston muodostaa valtiokonttorin Eero Eskolan jäämistöstä Hyvinkään kaupungille luovuttamat varat sekä luovutetussa jäämistössä olleen muun varallisuuden rahaksimuutosta kertyneet varat. Rahastoa on mahdollista kartuttaa muilla valtiokonttorin Hyvinkään kaupungille näiden sääntöjen 4. kohdassa mainittua tarkoitusta varten luovuttamilla varoilla.
3. Rahastoa hoitaa Hyvinkään kaupungin keskushallinnon talousosasto noudattaen soveltuvin osin kaupungin yleisiä lahjoitus- ja muita vastaavia rahastoja koskevia sääntöjä.
4. Rahaston varoja käytetään avustuksiin, joilla edistetään hyvinkääläisten ikääntyneiden hyvinvointia ja tuetaan hyvinkääläisten ikääntyneiden osallisuutta, omatoimisuutta ja yhteisöllisyyttä.
5. Avustukset jakaa Hyvinkään kaupungin kulttuuri- ja hyvinvointilautakunta.
6. Rahastosta jaetaan vuosittain avustuksia kohdassa 4 mainittuihin tarkoituksiin. Avustukset julistetaan vuosittain haettavaksi kaupunginvaltuuston hyväksymässä kaupungin ilmoituslehdessä.
7. Rahastosta jaetaan vuosittain enintään 40.000 euroa toimintaan, joka edistää hyvinkääläisten ikääntyneiden hyvinvointia ja tukee hyvinkääläisten ikääntyneiden osallisuutta, omatoimisuutta ja yhteisöllisyyttä. Yksittäisen avustuksen enimmäismäärä on 4.000 euroa hakijaorganisaatiota kohden.
8. Hakijana voi olla hyvinkääläiset voittoa tavoittelemattomat, yleishyödylliset yhdistykset, järjestöt ja yhteisöt, joiden toiminta edistää hyvinkääläisten ikääntyneiden hyvinvointia. Avustuksia myönnettäessä painotetaan erityisesti kaikille ikääntyneille avointa, matalakynnyksistä ja vaikuttavaa toimintaa. Avustusten jakamisessa noudatetaan kilpailuneutraliteetista annettuja säännöksiä.
9. Avustuksen jakoon liittyvät välittömät kustannukset korvataan rahaston varoista.

Hyväksytty: kaupunginvaltuusto 5.3.2001

Muutettu: kaupunginvaltuusto 18.6.2012  
                      kaupunginvaltuusto 14.9.2015

kaupunginvaltuusto 21.10.2019

kaupunginvaltuusto 25.5.2020

**EERO ESKOLAN RAHASTON JAKOPERUSTEET**

Eero Eskolan rahastosta jaetaan vuosittain avustuksia toimintaan, jolla *edistetään hyvinkääläisten ikääntyneiden hyvinvointia ja tuetaan hyvinkääläisten ikääntyneiden osallisuutta, omatoimisuutta ja yhteisöllisyyttä.*

Hyvinkään kaupunginvaltuusto (25.5.2020 § 30) on hyväksynyt Hyvinkään kaupungin kulttuuri- ja hyvinvointilautakunnan (23.4.2020 § 12) esityksen pohjalta Eero Eskolan rahaston päivitetyt säännöt, jakoperusteet, hakuprosessissa käytettävät materiaalit ja käyttösuunnitelman. Rahaston avustuksia jaetaan vuosittain korkeintaan 40.000 euroa siihen asti, kunnes rahaston varoja riittää. Yksittäisen avustuksen *enimmäismäärä on 4.000 euroa hakijaorganisaatiota kohden.*

Eero Eskolan rahaston hakijana voivat olla *hyvinkääläiset yhdistykset, järjestöt ja yhteisöt*, joiden toiminta edistää hyvinkääläisten ikääntyneiden hyvinvointia. Avustuksia myönnetään vain yleishyödyllisille, voittoa tavoittelemattomille yhteisöille avoimeen, matalakynnyksiseen ja vaikuttavaan toimintaan. Avustusta voi hakea myös mahdollisimman monia hyödyttäviin materiaali- ja välinehankintoihin. Avustuksia ei jaeta esimerkiksi asunto-osakeyhtiöille, yrityksille, julkisen sektorin toimijoille tai muille lakisääteisiä tehtäviä tekeville tahoille. Avustusten jakamisessa noudatetaan kilpailuneutraliteetista annettuja säännöksiä sekä otetaan huomioon myös muut Hyvinkään kaupungin haettavissa olevat avustukset.

Yksi hakijaorganisaatio voi hakea avustusta useisiin toimintoihin erillisillä hakemuksilla, mutta tällöinkään kyseisen organisaation kokonaisavustussumma ei saa ylittää 4.000 euroa. Jokainen avustushakemus käsitellään itsenäisenä hakemuksena ottaen kuitenkin huomioon hakijaorganisaation muut hakemukset taloudellisena ja toiminnallisena kokonaisuutena.

Eero Eskolan rahaston avustusta **voidaan myöntää** mm. seuraavin tarkoituksiin:

* tilapäiset, perustehtävästä irralliset henkilöstökulut (esim. tuntiohjaajien palkkiot)
* yleisöluentojen ja tilaisuuksien järjestelykustannukset (esim. luentopalkkiot, oheismateriaalit, pienimuotoiset tarjoilut, yksittäiset tilavuokrat)
* yleishyödylliset ja avoimeen käyttöön tulevat välinehankinnat (esim. asiakastietokone, askartelutarvikkeet, vapaasti lainattavat välineet)
* ikäihmisiä koskevan ja kiinnostavan tietouden lisääminen ja välittäminen kuntalaisille ja ammattilaisille.

Eero Eskolan rahaston avustusta **ei myönnetä** seuraaviin tarkoituksiin:

* matkakustannukset
* ateria- ja majoituskustannukset (pl. avointen tilaisuuksien pienimuotoiset tarjoilut)
* hakijaorganisaation ja työntekijöiden toimistolaitteet, kokoustekniikka, kalusteet sisustustarkoituksessa, ict-ohjelmistot, kodinkoneet tai -laitteet, puhelimet tms.
* virkistäytyminen
* rakennustekniikka (esim. luiskat, hissit, remontointi)

Avustusta ei voi hakea takautuvasti, vaan sitä myönnetään ainoastaan vuonna 2022 toteutettavaan toimintaan. Mikäli hakija on saanut Eero Eskolan rahaston avustusta vuodelle 2021 hänen on esitettävä vapaamuotoinen selvitys kyseisen avustuksen käytöstä (tarkoitus ja summa) ennen vuodelle 2022 mahdollisesti myönnettävän avustuksen maksamista. Selvityksen voi toimittaa hakemuksen yhteydessä tai viimeistään vuoden 2022 alussa.

Avustushakemuksia ja avustussumman suuruutta arvioitaessa arvostetaan erityisesti sitä, että suunniteltu toiminta

* *vahvistaa mahdollisimman monen, ikääntyneen hyvinkääläisen hyvinvointia sekä ehkäisee ongelmien syntymistä ja syvenemistä*
* *edistää aitoa asiakaslähtöisyyttä* kutsumalla osallistujat suunnittelemaan ja toteuttamaan toimintaa sekä kannustamaan ikääntyneitä hyvinkääläisiä osallisuuteen, aktiivisuuteen ja omasta hyvinvoinnista huolehtimiseen
* tuo rohkeasti *uutta tietoa ja toimintaa* Hyvinkäälle, *päivittää* olemassa olevia *toimintakäytänteitä* sekä lisää *verkostoitumista, yhteisöllisyyttä ja moniammatillista yhteistyötä*
* on *tuloksellista* ja sellaista, että sillä on mahdollisimman paljon myönteisiä ja pitkäaikaisia vaikutuksia mahdollisimman monille ikääntyneille hyvinkääläisille.

Avustuksista päättää määräaikaan mennessä toimitettujen hakemusten pohjalta Hyvinkään kaupungin kulttuuri- ja hyvinvointilautakunta.